KOMISIJOS SPRENDIMAS
2006 m. spalio 12 d.
dėl tam tikrų gyvūnų ligų likvidavimo ir stebėsenos, zoonozių prevencijos, USE stebėsenos bei galvijų spongiforminės encefalopatijos ir skrepi ligos likvidavimo programų, kurioms skiriama Bendrijos finansinė parama 2007 metais
(pranešta dokumentu Nr. C(2006) 4784)
(2006/687/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 24 straipsnio 5 dalį ir 32 straipsnį,
kadangi:
(1)
Tam tikros valstybės narės pateikė programas Komisijai, kurių finansavimui jos norėtų gauti Bendrijos finansinę paramą. Šios programos yra tam tikrų gyvūnų ligų likvidavimo ir kontrolės, zoonozių prevencijos tikslais atliekamų patikrinimų, tam tikrų užkrečiamų spongiforminių encefalopatijų (USE) kontrolės, taip pat galvijų spongiforminės encefalopatijos (GSE) ir skrepi ligos likvidavimo programos.
(2)
2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo (2) 3 straipsnio 2 dalies a punkte nustatyta, kad gyvūnų ligų likvidavimo ir kontrolės programos (veterinarijos priemonės) turi būti finansuojamos iš Europos žemės ūkio garantijų fondo. Finansinės kontrolės tikslais turi būti taikomi minėto reglamento 9, 36 ir 37 straipsniai.
(3)
2001 m. gegužės 22 d. Europos Parlamento ir Tarybos reglamente (EB) Nr. 999/2001, nustatančiame tam tikrų užkrečiamų spongiforminių encefalopatijų prevencijos, kontrolės ir likvidavimo taisykles (3), yra nustatytos galvijų, ožkų ir avių USE stebėsenos ir likvidavimo taisyklės.
(4)
Sudarant gyvūnų ligų likvidavimo ir stebėsenos programų, zoonozių profilaktikai skirtų patikrinimų programų, tam tikrų PSE likvidavimo ir priežiūros programų, kurioms 2007 m. gali būti skirta Bendrijos finansinė parama, sąrašus, ir kiekvienai programai nustatant siūlytiną normą ir didžiausią galimą paramos sumą, būtina atsižvelgti į Bendrijos interesą (svarstant kiekvieną programų priemonę), programų atitiktį Bendrijos veterinarijos teisės aktų techninėms nuostatoms ir į turimų asignavimų sumą.
(5)
Valstybės narės Komisijai pateikė informaciją, pagal kurią galima įvertinti Bendrijos interesą skiriant finansinę paramą 2007 m. programoms.
(6)
Komisija apsvarstė visų pateiktų programų veterinarinius ir finansinius aspektus ir mano, kad šios programos turėtų būti įtrauktos į programų, kurioms 2007 m. skiriama Bendrijos finansinė parama, sąrašus.
(7)
Atsižvelgiant į šių priemonių svarbą visuomenės ir gyvūnų sveikatai bei privalomą USE programų taikymą visose valstybėse narėse, būtina užtikrinti deramą Bendrijos finansinės paramos lygį.
(8)
Todėl reikėtų priimti programų, kurioms 2007 m. skiriama Bendrijos finansinė parama, sąrašą ir nustatyti šių įnašų normas ir didžiausias galimas sumas.
(9)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. I priede išvardytoms gyvūnų ligų likvidavimo ir stebėsenos programoms 2007 m. skiriama Bendrijos finansinė parama.
2. Kiekvienai 1 dalyje nurodytai programai Bendrijos finansinio įnašo siūloma norma ir didžiausia suma yra tokia, kaip pateikta I priede.
2 straipsnis
1. II priede išvardytos zoonozių profilaktikai skirtų patikrinimų programoms 2007 m. skiriama Bendrijos finansinė parama.
2. Bendrijos finansinio įnašo kiekvienai šio straipsnio 1 dalyje nurodytai programai siūloma norma ir didžiausia galima suma pateikta II priede.
3 straipsnis
1. III priede išvardytoms USE (GSE ir skrepi liga) priežiūros programoms 2007 m. skiriama Bendrijos finansinė parama.
2. Bendrijos finansinio įnašo kiekvienai šio straipsnio 1 dalyje nurodytai programai siūloma norma ir didžiausia galima suma pateikta III priede.
4 straipsnis
1. IV priede išvardytoms GSE likvidavimo programoms 2007 m. skiriama Bendrijos finansinė parama.
2. Bendrijos finansinio įnašo kiekvienai šio straipsnio 1 dalyje nurodytai programai siūloma norma ir didžiausia galima suma pateikta IV priede.
5 straipsnis
1. V priede išvardytoms skrepi ligos likvidavimo programoms 2007 m. skiriama Bendrijos finansinė parama.
2. Kiekvienai 1 dalyje nurodytai programai Bendrijos finansinio įnašo siūloma norma ir didžiausia suma yra tokia, kaip nustatyta V priede.
6 straipsnis
Šis sprendimas skirtas valstybėms narėms.
Priimta Briuselyje, 2006 m. spalio 12 d.